FN FNC
FN FNC () белгијска је аутоматска пушка коју је током 1970-их развила позната компанија ФН Херстал, након чега је уведена у војну службу. Пушку FNC су током 1980-их прихватиле Шведска и Индонезија, а током своје вишедеценијске службе, ова пушка се показала као изузетно квалитетно,поуздано и издржљиво оружје у свим климатским и теренским условима. Пушка FNC је у војсци заменила легендарну ФН ФАЛ.

Развој 

Пушка је развијана у периоду између 1975-77 за потребе стандардизације по НАТО програму ,,Standardization Agreement". Конструкција пушке је заснована на прототипу ,,FNC 76" који је сам по себи настао из ранијег пројекта ,,FN CAL" који је прошао неуспешно. Овај прототип је убрзо искључен са НАТО тестова јер није испунио очекиване захтеве. Каснији тестови у Шведској, одржани у периоду 1981-82, са побољшаним прототипом пушке су протекли изузетно добро, а чланови војних комисија су били задивљени резултатима тестирања. 
Војни врхови обеју краљевина доносе одлуку да пушка FNC постане стандардно службено оружје у њиховим војскама.
Белгија је ову пушку коначно увела у наоружање 1989. када је и замењена старија ФН ФАЛ, а неколико година пре тога су карабини FNC коришћени у падобранским и специјалним јединицама.
Шведска је своју верзију ове пушке увела 1986. под именом Ak 5, а по лиценци је производи фабрика ,,Bofors Carl Gustaf" чиме је заменила немачку Хеклер и Кох Г3.
Индонезија је 1982. купила 10.000 пушака за потребе свог ратног ваздухопловства, а након тога набавила и лиценцу за домаћу производњу како би наоружала целу војску. У Индонезији је производи домаћa фирма и то у две верзије- ,,Pindad SS1" и ,,Pindad SS2".

Корисници

Галерија

Види још 

 ФН ФАЛ
 АК-47
 АК-74
 ФН 49
 M-16
 М4 карабин
 Хеклер и Кох Г3
 Штајер АУГ
 ИМИ Галил

Референце

Библиографија

Спољашње везе 

FN Herstal - manufacturer's site
Modern Firearms
Buddy Hinton Collection
FN FNC exploded view and pictures
 

Јуришне пушке
Ватрено оружје